જો કે આ તમામની વચ્ચે હાર્દિકે, પાટીદારો અને કોંગ્રેસ વચ્ચે થયેલી સહમતિ અને વાતચીતમાં કોઇ કોંગ્રેસના મોટા નેતા દ્વારા પોલિટિકલ સ્ટંટ રમાયો હોવાની વાત કરી છે. તેણે કોઇ પણ નેતાનું નામ લીધો વગર આડકતરી રીતે આરોપ મૂક્યો છે તેમ હાર્દિકના પાસેના સુત્રોથી જાણવા મળ્યું છે. વધુમાં આજે સાંજે થનારી પ્રેસ કોન્ફર્ન્સમાં તે આ અંગે ચોંકવનારા ખુલાસા કરી શકે છે તેવી પણ સંભાવના છે. વધુમાં હાર્દિકના ખાસ ગણાતા એક નેતાએ પણ હાર્દિકને દગો આપ્યો છે તેવી પણ વાતો મીડિયામાં ચર્ચાતી થઇ છે. ભાજપ દ્વારા હાર્દિકને ખાસમખાસને પોતાની તરફ ખેંચી લેવા મામલે પણ ચર્ચાઓ સાંભળવામાં મળી છે. જો કે હવે આ તમામ મામલે આજે સાંજે હાર્દિક પટેલની પ્રેસ કોન્ફર્ન્સમાં જ ખુલાસો થશે તેમ માનવામાં આવે છે. ત્યારે જોવાનું તે રહ્યું કે હાર્દિક પટેલ કોંગ્રેસને સીધી કે આડકતરી રીતે સમર્થન આપે છે કે કેમ?